cyanic-selkie/wikianc huggingface dataset:
חואן סמבודיו ולסקו
קריירה כשחקן
בעונת 1945/1946 בכל משחקיה של ברצלונה בליגה, בה הגיע ברצלונה למקום השני, וכן במשחק קופה דה אורו ארחנטינה בו ניצחה ברצלונה את אתלטיק בילבאו 5-4 וזכתה בתואר. בסוף עונת 1946/1947, בה המשיך מעמדו בהרכב הקבוצה להיות איתן, הוחלף סמיטייר באנריקה פרננדס. בעונת 1947/1948 הגיע ולסקו להישג שיא בקריירה שלו: הוא עמד בשער הקבוצה בכל 26 מחזורי הליגה, ספג 31 שערים בלבד, ממוצע של 1.19 שערים למשחק, ובזכות כך שהיה הנמוך ביותר מבין כל השוערים בליגה, זכה בפרס ריקרדו זאמורה; הפרס נוסד רק ב-1959 אך הוענק רטרואקטיבית לכל השוערים שהיו ראויים לו. יכולתו הטובה בשער בפרט ושל הקבוצה בכלל הביאה לכך שהיא זכתה באליפות נוספת, כשהיא גוברת על ולנסיה במאבק על התואר.
ההצלחה של ברצלונה המשיכה גם בעונת 1948/1949. עם ולסקו בשערה, היא זכתה באליפות שנייה ברציפות, לראשונה בתולדותיה, וכן בקופה אווה דוארטה (הגרסה הקודמת של הסופר קאפ הספרדי) לאחר ניצחון 1-0 על סביליה. במהלך קיץ 1949 נערכה המהדורה הראשונה של הגביע הלטיני, שבו נפגשו אלופות צרפת, איטליה, פורטוגל וספרד, וולסקו זכה עם ברצלונה בתואר לאחר שניצחה את סטאד ריימס ואת ספורטינג ליסבון.
במהלך עונת 1949/1950 נפגע ולסקו בעינו, פגיעה בגללה כמעט ואיבד את ראייתו, אך התערבות טובה של הרופאים מנעה את האובדן. בזמן היעדרותו תפס את מקומו אנטוני רמלייטס, שבזכות יכולתו המשיך לעמוד בשער ברצלונה גם לאחר החלמתו של ולסקו מהפציעה. לאחר שברצלונה סיימה את עונה זו ללא אף תואר, החלה תקופה מוצלחת ביותר בהיסטוריית המועדון תחת הנהגתו של פרדיננד דאוצ'יק, וולסקו שימש לרוב שוער מחליף לרמלייטס. בעונת 1950/1951, בה ערך 10 הופעות בליגה, זכתה בגביע הספרדי, וולסקו נכנס כמחליף לרמלייטס במשחק הגמר, בו ניצחה ברצלונה את ריאל סוסיאדד 3-0, בדקה ה-87. בעונת 1951/1952, בה ולסקו שיחק בשני משחקי ליגה בלבד, זכתה ברצלונה בדאבל - זכייה הן בגביע והן באליפות הליגה. עונת 1952/1953 הייתה זהה לקודמתה: ברצלונה זכתה בדאבל שני ברציפות, וולסקו המשיך לשחק בהזדמנויות מועטות, כולן במחזורים האחרונים של העונה.
בעונת 1953/1954 שב ולסקו לשחק בעקביות בשער הקבוצה והוא פתח ב-22 מ-30 מחזורי הליגה, אך ברצלונה כשלה בזכייה באליפות וסיימה במקום ה-2, אחרי ריאל מדריד. ולסקו עמד בשער הקבוצה גם במשחקי הגביע והוא הגיע עמה לגמר הטורניר, בו היה שותף לתבוסה 3-0 על ידי ולנסיה. בעונה הבאה שב לשמש שוער מחליף לרמלייטס, והוא לא שותף באף משחק. ב-1955 עזב את ברצלונה ועבר לסבדל, קבוצה נוספת מקטלוניה, ששיחקה בשנים אלה בליגה השנייה. בסוף העונה פרש, אך שב כדי לשחק לתקופה קצר במרקנטיל, קבוצה קטנה מקטלוניה, וכן למספר משחקים בסבדל פעם נוספת ב-1958.
ולסקו אמנם לא נולד בקטלוניה אך בילה את מרבית חייו באזור זה, ולכן השתתף במשחקי ידידות של נבחרת קטלוניה. הראשון ב-1944 והשני ב-1948. ולסקו לא זכה לייצג את נבחרת ספרד, למרות היכולת הטובה שהציג, והוא שותף רק במשחק אחד של נבחרת המילואים של המדינה, ספרד ב'.
קריירה כמאמן
לאחר פרישתו החל ולסקו לעבוד כמאמן, תחילה בסבדל בה שיחק ב-1958. תחת הדרכתו הגיעה הקבוצה למקום ה-2 בליגה השנייה בעונת 1958/1959 והיא השתתפה בפלייאוף העפלה לליגה הראשונה, אך היא הובסה על ידי גרנדה ונשארה בליגה השנייה. ולסקו נשאר במועדון בעונה הבאה, אך לא כמאמן הראשי אלא כחלק מצוות האימון של הקבוצה. בהמשך שנות ה-60 של המאה ה-20 אימן מספר קבוצות בקטלוניה: ל'הוספיטלט, אאורופה, סנטס וגרנוליירס.
מיומנקלה
מיומנקלה (שם מדעי: Miomancalla) הוא סוג נכחד של עוף ימי לא-מעופף מסדרת החופמאים, אשר היה בעל קירבה לאלקיים, ובעבר אף השתייך לה אך יום מצוי בקבוצה Mancallinae שבעל-משפחת השחפאיים. הוא התקיים במשך המיוקן לחופי ארצות הברית לאורך האוקיינוס השקט לפני 8.7 עד 4.9 מיליון שנה. הוא התגלה במאובנים לאורך החופים, בעיקר תצורות קפיסטרנו שבמחוז אורנג', קליפורניה אך גם בוושינגטון ואף ביפן.
הסוג תואר ב-1976 בידי החוקר הווארד ונכללים בו 2 מינים:
עוף זה היה גדול בהרבה מאלקה ענקית, בגובה של קרוב למטר וחצי ומשקל של 5.3 ק"ג, והוא הגדול שבחופמאים שנתגלו מעולם. במראהו דמה מאוד לפינגווין צפוני אך מבנה כנפיו היה שונה. בדומה לאלקה הענקית היה לו מקור עבה וארוך שהתאים לתפיסת דגים, תוך צלילה מהירה. גודלו עזר לו הן לשמור על חומו והן לעוט במהירות במים.
אלסנדרו פניצארדי
אלסנדרו פניצארדי (באיטלקית: Alessandro Panizzardi; 1853–1928) היה לוטננט גנרל בצבא המלכותי האיטלקי, אשר פיקד על הקורפוס ה-11, אולם נודע בעיקר בשל התקופה בה שימש כנספח הצבאי האיטלקי בפריז, אשר במהלכה היה מעורב בפרשת דרייפוס.
ביוגרפיה
פניצארדי הוצב בשגרירות איטליה בפריז ב-1891, וזמן קצר לאחר הגיעו התפתחה ידידות קרובה בינו לבין הנספח הצבאי הגרמני מקסימיליאן פון שוורצקופן. מכיוון שפניצארדי היה הומוסקסואל ושוורצקופן היה ביסקסואל, הם הפכו עד מהרה לנאהבים והתראו כמעט מדי יום. פניצארדי נהג לחתום על מכתביו לשוורצקופן בשם "אלכסנדרין". שוורצקופן ופניצארדי עסקו, בנוסף לתפקידיהם הרשמיים, גם בריגול עבור ארצם. לעיתים קרובות הם החליפו ביניהם מידע. המודיעין הצרפתי ידע על הקשר ביניהם, וכן על פעולות הריגול שלהם, ועקב אחרי התקשורת ביניהם באמצעות הסוכנת מארי באסטיאן.
בהמשך, כאשר החלו לבנות התיק המשפטי כנגד דרייפוס, נמצא מכתב נוסף אשר נודע בכינוי "המנוול ד". מדובר בפתק ששוורצקופן שלח לפניצארדי ואשר נכתב בו: "מצורפות בזה שתים עשרה מפות הכוונה של העיר ניס שאותו מנוול 'ד' מסר לי בעבורך". האות "ד" עוררה את תשומת לבם של ז'אן סאנדהר ואנשי צוותו, אשר החליטו ש"ד" הכוונה לדרייפוס. לאמיתו של דבר, הפתק נשלח עוד ב-1892 כוונתו היא לפקיד בשם דובואה, אשר מכר לגרמנים תוכניות של ביצורי ערים. סאנדהר ידע על סחר התוכניות הזה, וידע שדרייפוס לא קשור אליו, אולם החליט להתעלם מכך. כמו כן נמצא מכתב נוסף מפניצארדי לשוורצקופן אשר נודע כ"מכתב ד'אביניון" או "מכתב הדן בצווי הגיוס" (מוצג בתבנית בצד שמאל). במכתב זה, הזכיר פניצארדי כי לשוורצקופן ישנו ידיד בצבא הצרפתי.
פניצארדי המשיך להתקדם בצבא האיטלקי, ובסופו של דבר הגיע לדרגת לוטננט גנרל ופיקד על הקורפוס ה-11. הוא נפטר ב-1928.
שמרנות ליברלית
שמרנות ליברלית היא אידאולוגיה פוליטית, המשלבת שמרנות חברתית מתונה עם עמדות ליברליות בתחום הכלכלי. ניתן להגדיר אותה גם כזרם בשמרנות פוליטית, המושפע עמוקות מליברליזם.
השמרנות הליברלית ממזגת בתוכה את גישתה של הליברליזם הקלאסי בדבר מעורבות ממשלתית מינימלית בכלכלה, שלפיה בני האדם צריכים להיות משתתפים חופשיים בשוק ולייצר טובין בלי התערבותה של המדינה. עם זאת, השמרנות הליברלית אינה סומכת על כך, שהיחידים יידעו לנהוג באחראיות בתחומי חיים אחרים בכוחות עצמם בלבד. לפיכך, שמרנים מזרם זה מאמינים בחיוניותה של מדינה חזקה להבטחת החוק והסדר, כמו גם בצורך במוסדות חברתיים שיטפחו תחושות של חובה ואחראיות.
מלבד גישות אלה, השמרנות הליברלית תומכת גם בזכויות האדם, למרות הישארות בעמדות שמרניות בנושאים חברתיים מסוימים. האידאולוגיה הזו משויכת בדרך כלל למרכז-ימין פוליטי. בימינו, הזרם השמרני-ליברלי הוא הדומיננטי בתנועות השמרניות במערב אירופה, אך במיוחד בצפון אירופה. בארצות האירופאיות האלה, השמרנים הליברלים שילבו במשנתם גם גישות של ליברליזם חברתי, התומכות במדינת רווחה.
לפעמים מבלבלים אותה עם ליברליזם שמרני, אך זאת טעות - השמרנות הליברלית נחשבת לשמרנית יותר
הגדרה, שימוש במושג וסקירה כללית
מאחר שלמושגים "שמרנות" ו"ליברליזם" היו מובנים שונים בתקופות שונות, ומשום שמשמעותם משתנה לעיתים מארץ לארץ, גם המושג "שמרנות ליברלית" מיוחסת ליותר מהשקפת עולם אחת.
ראשית כל, השמרנות הליברלית מנוגדת הלכה למעשה לשמרנות הקלאסית, שראתה באי-שוויון חברתי השתקפות של אי-שוויון טבעי בין בני האדם ודחתה את רעיון שוויון הזכויות.
מפני שבמדינות הדמוקרטיות השמרנים מאמינים בעקרונות הליברליים של שלטון החוק, זכות הקניין, כלכלת שוק ודמוקרטיה ייצוגית, רובם משתייכים לזרם השמרני-ליברלי. בחלק מהמדינות הללו, כמו בבריטניה ובארצות הברית, דומיננטיות זו של השמרנים הליברלים במפלגות השמרניות גורם לזיהויים כ"שמרנים" ותו לא.
עם זאת, במערב אירופה רוב השמרנים הליברלים מתפשרים, כאמור, עם עקרונות סוציאל-דמוקרטיים למרות הליברליזם הכלכלי העקרוני שלהם. בארצות הברית, לעומת זאת, השמרנים הליברלים דבקים בעקרונות הליברליזם הקלאסי בתחום הכלכלי ואף מאמצים חלק מהנחות היסוד של השמרנות הקלאסית בנוסח אדמונד ברק.
השמרנים הליברלים האמריקאים נוטלים ממשנתו של ברק את ההשקפות בדבר אי-השוויון הטבעי בין בני האדם, חוסר התבוניות של ההתנהגות האנושית כסיבה לדחף האנושי לסדר וליציבות, ושלילת הזכויות הטבעיות כבסיס לממשל.
למרות השפעתם העמוקה מאדמונד ברק, השמרנים האמריקאים בררניים באימוץ גישותיו. הם מרוממים במיוחד שלוש מהן: רתיעה מכוחה של המדינה (מול האזרח), העדפת החירות על פני השוויון ופטריוטיות. לעומת זאת, הם דוחים שלושה עקרונות חשובים של ברק: נאמנות לממסדים מדיניים עתיקים ולהיררכיות חברתיות מסורתיות, אליטיזם וספקנות כלפי הקידמה.
בארצות הברית, לא מקובל השימוש במושג "שמרנות ליברלית" לציון האידאולוגיה הממזגת את שתי ההשקפות, ושדומיננטית בקרב התנועות השמרניות בארץ זו (כמו באירופה). אמנם גם במערב אירופה השמרנים הליברלים מכונים לרוב "שמרנים", אך בארצות הברית המונח "שמרנות ליברלית" נעדר אף מהשיח האקדמי. זאת משום שבארץ זו, בניגוד לאירופה, היריבים העיקריים של השמרנים אינם סוציאל-דמוקרטים, אלא ליברלים חברתיים, שמוגדרים בשיח כ"ליברלים".
בארצות אמריקה הלטינית, שבהן השמרנות הפוליטית לא שילבה בתוכה בעבר עקרונות של ליברליזם כלכלי, שילוב שכזה בימינו בין השמרנות לליברליזם לא זוכה להיקרא "שמרנות ליברלית". האידאולוגיה הזאת מוכרת שם כנאו-ליברליזם - כשמה של הגישה הכלכלית הקפיטליסטית המודרנית, שמקדמת מדיניות כלכלית של שוק חופשי בהשראת הליברליזם הקלאסי.
במערב אירופה, נהוג לקרוא לשמרנים הליברלים בשם זה, גם משום שיריביהם העיקריים מהשמאל אינם מזוהים כליברלים באידאולוגיה שלהם (בניגוד לפוליטיקה האמריקאית). אולם בארצות אלה, ישנה סיבה נוספת להכרה כזו בליברליות שלהם – הצורך להבדיל שמרנים ליברלים משמרנים מסורתיים או פופוליסטיים, שמאורגנים במפלגות שמרניות נפרדות מהמפלגות בעלות האידאולוגיה השמרנית-ליברלית (שלא כמו בארצות הברית).
השמרנות הליברלית האירופית מנוגדת לשמרנות המסורתית בדחיית רוב הערכים החברתיים המסורתיים, שנתמכים על ידי המפלגות הנוצריות-דמוקרטיות. כמו כן, השמרנים הליברלים נבדלים מהשמרנים הפופוליסטים-לאומנים, משום שהאחרונים מסתייגים ממדיניות שוק חופשי בניגוד לעמדה הכלכלית הליברלית.
בחלק מהמדינות האירופיות, השמרנות הפוליטית הייתה בעיקר מסורתית עד סוף המאה ה-20 (ללא זיקה לליברליזם הקלאסי עם תמיכתו בשוק החופשי). במדינות אלה, כמו ספרד ואיטליה, שבהן השמרנים הליברלים עברו אל מרכז הבימה הפוליטית מאוחר יותר מאשר בשאר מערב אירופה, הם מכונים "שמרנים" או "ליברלים". המילים האלה משמשות שם לעיתים כמילים נרדפות, משום שרוב השמרנים משתייכים כבר לזרם הליברלי, ואילו יריביהם הפוליטיים העיקריים אינם ליברלים מהשמאל, אלא סוציאל-דמוקרטים (בדומה למצב בשאר מערב אירופה). השמרנים הליברלים החדשים הללו בדרך כלל שמים דגש על עידוד כלכלת שוק, שמירת זכויות אדם והאמונה באחראיות אישית, אך לצד תמיכה בדגם מוגבל של מדינת רווחה.
המפלגות השמרניות האירופיות מהזרם השמרני-ליברלי הן, לדוגמה - המפלגה השמרנית הנורווגית, המפלגה המתונה השוודית, מפלגת הקואליציה הלאומית הפינית והמפלגה השמרנית הבריטית.
משמרנות קלאסית לשמרנות ליברלית
במאות ה-19-18, השמרנות זוהתה בדרך כלל עם תמיכה בסמכויות הממוסדות - הכנסייה, המשטר המדיני הישן והסדר החברתי המסורתי. שמרנות בגרסה זו קודמה בעיקר על ידי הפילוסוף הדובר-צרפתית ז'וזף דה מסטר.
באותה תקופה התגברה השפעתה של הליברליזם, שבימינו מזוהה כליברליזם קלאסי. אידאולוגיה זו, פרי הגותם של הפילוסופים ג'ון לוק, אדם סמית וג'ון סטיוארט מיל, תמכה הן בחופש פוליטי ליחידים והן בכלכלת שוק. אדמונד ברק, הפילוסוף הבריטי שנחשב לאבי השמרנות יחד עם ז'וזף דה מסטר, שילב במשנתו את הסנגוריה על המשטר המדיני הישן עם רעיונות ליברליים בתחום הפוליטי (כמו מערכת איזונים ובלמים בשלטון).
למרות תמיכתו בהרחבת החירות הפוליטית, ברק התנגד לשוויון כללי בזכויות הפוליטיות. הוא חשש, שמשטר פוליטי שוויוני יוביל לרודנותם של מקדמי השוויון. אלכסיס דה טוקוויל, הוגה הדעות הצרפתי הליברל הסתייג אף הוא ממשטר דמוקרטי, כי חשב שהוא עלול להידרדר לעריצות הרוב. זאת, אף על פי שהעיד על עצמו כמעריצה של החירות. במאה ה-19, כל השמרנים ורוב הליברלים התנגדו לזכות הצבעה כללית. לדעתם, רק בעלי רכוש מסוים היו ראויים לזכויות פוליטיות. בנושא זה, לא הייתה מחלוקת גדולה בין השמרנים לליברלים.
במהלך המאה ה-19, השפעתה של השמרנות הסמכותנית בנוסח דה מסטר נחלשה יחסית לזו הליברלית יותר בגרסת אדמונד ברק; אך אימוץ עמדות ליברליות על ידי השמרנים לא הוגבל אז רק לתחום הפוליטי; ככל שהמהפכה התעשייתית צברה תאוצה והאריסטוקרטיה איבדה מכוחה לבורגנות, השמרנים התנערו יותר מהגישה המרקנטיליסטית לכלכלה והחלו לתמוך בשוק החופשי – בהשפעת הליברליזם.
בקרב החוקרים בתחום מדעי המדינה קיימת הסכמה רחבה, שהשמרנים-הליברלים המקוריים היו אלה, ששילבו גישות חברתיות שמרניות עם השקפה כלכלית ליברלית. אותם שמרנים ליברלים תרגמו את הגישה האריסטוקרטית בדבר אי-השוויון הטבעי בין בני האדם לאמונה במריטוקרטיה - העדפת הראויים על פי כישוריהם. יחד עם זאת, הם לא ביקרו בגלוי את זכויות היתר, שמהם נהנו בני האצולה - כל עוד החירויות האישיות הבסיסיות היו מובטחות לכל.
במאה ה-20, השמרנים והליברלים החלו לצדד במשטר הדמוקרטי. החל מהמחצית השנייה של המאה, רוב השמרנים והליברלים חדלו להאמין בכלכלת שוק ברוח הליברליזם הקלאסי והתחילו לתמוך במדינת רווחה – בהשפעת הסוציאל-דמוקרטיה. באותה תקופה, רוב השמרנים הליברלים גם נטשו השקפות שמרניות בסוגיות החברתיות.
מסוף המאה ה-20, רוב השמרנים אימצו שוב את הליברליזם הכלכלי (בניגוד לליברלים), והזרם השמרני-ליברלי נהפך לדומיננטי בקרבם. למרות זאת, במערב אירופה (אך לא בארצות הברית) רוב השמרנים הליברלים מצדדים גם בגישות ליברליות-חברתיות ביחס לכלכלה; הם תומכים בשימור מדינת הרווחה, שהתהוותה במחצית השנייה של המאה ה-20, גם אם סבורים שיש לשנותה על ידי רפורמות כלכליות ליברליות.
מה נתת לי
השיר המקורי
משפחת בנדלי היא משפחת מוזיקאים לבנונית. אבי המשפחה ו-12 ילדיו (3 בנים ו-9 בנות בהן דורה בנדלי הזמרת המובילה) הופיעו בשנת 1973 בטלוויזיה הלבנונית ומאז לאורך כל העשור הפכו לאחד ההרכבים המצליחים במדינה ובעולם הערבי בכלל. להיטי הפופ שלהם ובהם "do you love me?" שבוצע מחדש על ידי שרית חדד ו"טלפון" סימנו את גל ההשפעה הצרפתית והאירופאית על התרבות הלבנונית באותן שנים.
עם פרוץ מלחמת האזרחים בלבנון נמלטה המשפחה לטריפולי, והמשיכה משם לנהל קריירה בינלאומית.
הנוסח העברי
השיר נקרא במקור "נטלי" ומשם באה לאהוד מנור ההשראה לשמו העברי "מה נתת לי". הוא נכתב לאלבומה העשירי של ארזי "דמיון מזרחי" שהיה מבוסס על לחנים ערביים של מוחמד עבד אל ווהאב, פיירוז ואחרים בעיבודים עדכניים של ירון בכר.
מכיוון שהשיר אינו ישראלי מקורי נמנעה השתתפותו במצעדי הפזמונים.
ז'אן, נסיך לוקסמבורג
ז'אן, נסיך לוקסמבורג (בלוקסמבורגית: Jean vu Lëtzebuerg; נולד ב-15 במאי 1957), הוא בנו של ז'אן, הדוכס הגדול של לוקסמבורג.
ביוגרפיה
ז'אן נולד ב-15 במאי 1957 בטירת בצדורף, לז'אן, נסיך הכתר של לוקסמבורג ולז'וזפין שארלוט, נסיכת בלגיה, בתם של לאופולד השלישי, מלך הבלגים ואסטריד, נסיכת שוודיה, והוא אחיה התאום של מרגריט, נסיכת לוקסמבורג. ז'אן התחנך בלוקסמבורג, שווייץ וצרפת, ולאחר מכן למד באוניברסיטת קיימברידג'. בשנת 1977 הוא החל את לימודיו באקדמיה הצבאית המלכותית בסנדהרסט, שם היה מצטיין הפלוגה, ובשנת 1979 הצטרף לצבא לוקסמבורג בדרגת קפטן.
לאחר שסיים את לימודיו באוניברסיטת ז'נבה, הוא נסע לניו יורק והצטרף ל-WR Grace כיועץ פיננסי, ועבד בה בחטיבה הפיננסית לתכנון וניתוח של הקבוצה, ודיווח לנשיא ומנכ"ל החברהד אז פיטר גרייס. בשנת 1985 הוא חזר לאירופה, ובשנת 1986 הוא קיבל תואר שני במנהל עסקים מINSEAD בפונטנבלו, צרפת.
ז'אן עובד כיום בתעשיית המים, הוא יועץ לקבוצת GDF-Suez, סמנכ"ל בכיר של קרן סואץ וחבר במועצת המנהלים של Degrémont, חברה בת של סואץ אינפרונמנט. ז'אן היה נשיא של שאמבר דה קומרס בלגו-לוקסמבורגואס ופראנס. בשנת 2006 הוא רכש את חברת הבת של דרום אפריקן מים של סואץ אנווירונמנט, WSSA (מים ותברואה דרום אפריקה) והקים את Mea Aqua, במטרה לפתח פתרונות מים ואנרגיה במזרח התיכון ובאפריקה. החברה יחד עם חברות הבת שלה מעסיקות כיום מעל 2,500 עובדים.
בנוסף, ז'אן הוא חבר מועצת המנהלים של ה-MIP, בית ספר למנהל עסקים בפריז, וחבר הנהלה במספר מוסדות פיננסיים: בנק דאגרוף לוקסמבורג, בנק EFG ו-EFG International, Ecofin (קרנות גידור במגזר השירותים).
משפחתו
ב-27 במאי 1987 התחתן ז'אן עם הלן סוזאנה וסטור, בתם של פרנסואה פיליפ וסטור וססיל ארנסטין ביסון, ממנה נולדו לו 4 ילדים:
קריסת בנק
קריסת בנק מתרחשת כאשר בנק אינו מסוגל לעמוד בהתחייבויותיו כלפי מפקידיו או נושים אחרים מפני שהפך לחדל פירעון או נקלע למשבר נזילות שלא מאפשר לו לעמוד בהתחייבויותיו. בנק בדרך כלל קורס כלכלית כאשר שווי השוק של נכסיו יורד לערך הנמוך משווי השוק של התחייבויותיו. הבנק חדל הפירעון לווה מבנקים אחרים בעלי יכולת פירעון או מוכר את נכסיו במחיר נמוך משווי השוק שלו כדי לייצר כסף נזיל לשלם למפקידיו לפי דרישה. חוסר יכולת של הבנקים האחרים להלוות כסף נזיל לבנק חדל הפירעון יוצר הסתערות משיכות בקרב המפקידים, כאשר יותר מפקידים מנסים להוציא מהבנק פיקדונות מזומנים. לפיכך, הבנק אינו מסוגל לעמוד בדרישותיהם של כל מפקידיו בזמן. הסוכנות הממשלתית הרגולטורית עשויה אף להשתלט על הבנק אם ההון העצמי שלו נמוך מהמינימום הרגולטורי.
קריסת בנק נחשבת בדרך כלל לבעלת חשיבות רבה יותר מאשר קריסה של חברות עסקיות מסוגים אחרים, בגלל הקישוריות והשבריריות של מוסדות בנקאיים. מחקרים הראו כי שווי השוק של לקוחות הבנקים הקורסים מושפע לרעה במועד הודעות הכישלון. לעיתים קרובות חוששים שהשפעות של קריסת בנק אחד עלולה להתפשט במהירות ברחבי המשק ואולי לגרום לקריסה של בנקים אחרים, גם אם הבנקים הללו היו בעלי יכולת פירעון. לפיכך, להשפעת הגלישה של הסתערות משיכות או סיכון מערכתי יש השפעה מכפילה על כל הבנקים והמוסדות הפיננסיים, מה שמוביל להשפעה גדולה יותר של קריסות בנקים במשק. כתוצאה מכך, מוסדות בנקאיים נתונים בדרך כלל לרגולציה קפדנית, וקריסות בנקים הן עניין מרכזי במדיניות ציבורית במדינות ברחבי העולם.
בארצות הברית
בארצות הברית, הפקדות בחשבונות חיסכון ועובר ושב מגובים על ידי התאגיד הפדרלי לביטוח פיקדונות (FDIC). נכון להיום, כל בעל חשבון מבוטח בסכום של עד 250,000 דולר במקרה של קריסת בנק. כאשר בנק קורס, בנוסף לביטוח הפיקדונות, ה-FDIC משמש ככונס הנכסים של הבנק הקורס, משתלט על נכסי הבנק ומחליט כיצד להסדיר את חובותיו. מספר הקריסות הבנקאיות נעקב ומפורסם על ידי ה-FDIC מאז 1934, והוא ירד לאחר שיא ב-2010 עקב המשבר הכלכלי העולמי של 2007–2008.
לא ניתנת הודעה מוקדמת לציבור כאשר בנק קורס. בנסיבות אידיאליות, קריסה בנקאית עשויה להתרחש מבלי שלקוחות יאבדו גישה לכספיהם בכל שלב. לדוגמה, לאחר שב-2008 קרס בנק הצליח ה-FDIC לתווך בעסקה בה קנה ג'יי פי מורגן צ'ייס את הנכסים של הבנק תמורת 1.9 מיליארד דולר. לקוחות קיימים הפכו מיד ללקוחות ג'יי פי מורגן, ללא הפרעה ביכולתם להשתמש בכרטיסי הכספומט שלהם או לבצע פעולות בנקאיות בסניפים. מדיניות כזו נועדה למנוע גל משיכת כספים מהבנק שעלולות לגרום לנזק כלכלי בקנה מידה רחב יותר.
קריסה עולמית
קריסת בנק רלוונטית לא רק למדינה שבה הוא נמצא, אלא לכל שאר המדינות איתן הוא מנהל עסקים. הדינמיקה הזו הודגשה במהלך המשבר הכלכלי העולמי ב-2007–2008, כאשר הקריסות של בנקי השקעות גדולים השפיעו על הכלכלות המקומיות ברחבי העולם. החיבור הזה בא לידי ביטוי לא רק בהתייחס לעסקאות שנקבעו בין חברות גדולות ממקומות שונים בעולם, אלא גם לאופי הגלובלי של ההרכב של כל חברה. מיקור חוץ הוא דוגמה מרכזית לכך: כאשר בנקים גדולים כמו ליהמן ברדרס קרסו, עובדים ממדינות אחרות מלבד ארצות הברית סבלו בתורם. ניתוח משנת 2015 של בנק אנגליה מצא קשר גומלין רב בין בנקים הוביל לשידור גדול יותר של מתחים בתקופת מיתון.
בישראל
בנקים בישראל המגיעים למצב של חוסר יכולת לפרוע את התחייבויותיהם מתפסים על ידי בנק ישראל ומועברים לפירוק. בנק ישראל פועל לצמצום הפגיעה במפקידים. ברבים מהמקרים הועמדו לדין מנהלי הבנקים על מעשים פליליים שלהם שגרמו לקריסת הבנק, ובחלק מהמקרים הוגשה תביעה אזרחית נגד דירקטורים לפיצוי בנק ישראל על הנזק שנגרם לו. הבנקים שהתמוטטו הם:
נבחרת ישראל בכדורמים
נבחרת ישראל בכדורמים מייצגת את הכדורמים הישראלי בתחרויות הבינלאומיות השונות. הנבחרת מנוהלת על ידי איגוד הכדורמים בישראל ומורכבת משחקנים מהליגה הלאומית ושחקנים ישראלים המשחקים בחו"ל.
נבחרת ישראל בכדורמים השתתפה ב-3 אליפויות עולם (בלגרד 1973 - מקום 16, ברלין 1978 - מקום 16 ומדריד 1986 - מקום 15) ובכולן היא סיימה אחרונה בטורניר.
בפברואר 2022, עלתה לראשונה בתולדותיה לאליפות אירופה בכדורמים שנערכה באוגוסט 2022, בספליט,קרואטיה.
מוקדמות אליפות אירופה 1993
במסגרת טורניר מוקדמות אליפות אירופה 1993 שהתקיימה בברצלונה, ספרד ב26-30 במאי 1993, ישראל הוגרלה בבית A מול ספרד, הולנד, סלובקיה, אוסטריה ובלגיה. במשחק הראשון מול בלגיה ניצחה ישראל 8:10, במשחק השני מול הולנד הפסידה ישראל 28-5. במשחק השלישי מול סלובקיה הפסידה ישראל 10-7, במשחק הרביעי מול אוסטריה ישראל ניצחה 16-3. במשחק האחרון מול ספרד הפסידה ישראל 8-20. טבלת בית A במוקדמות אליפות אירופה 1993
את שלב הבתים ישראל סיימה במקום הרביעי, כאשר שלושת הראשונות עלו לאליפות אירופה.
מוקדמות אליפות אירופה 1999
במסגרת טורניר מוקדמות אליפות אירופה 1999 שהתקיימה בפלמה דה מיורקה, ספרד, ישראל הוגרלה בבית C מול ספרד, סלובניה,ואוקראינה. במשחק הראשון מול ספרד המארחת, ישראל הפסידה 12-2. במשחק השני מול סלובניה הפסידה ישראל 19-5, במשחק השלישי והאחרון מול אוקראינה הפסידה ישראל 10-5.
טבלת בית C במוקדמות אליפות אירופה 1993
את שלב הבתים ישראל סיימה במקום הרביעי והאחרוןף כאשר שתי הראשונות עלו לאליפות אירופה.
אליפות אירופה 2004 דרג ב'
במסגרת אליפות אירופה 2004 דרג ב' שהתקיימה באיסטנבול, טורקיה ב־3-11 בספטמבר 2004 , ישראל הוגרלה בבית המוקדם מול טורקיה, מלטה, דנמרק, פולין ופורטוגל. במשחק הראשון מול טורקיה הפסידה ישראל 7:4,במשחק השני מול מלטה הפסידה ישראל 10-7. במשחק השלישי מול פולין הפסידה ישראל 11:3,במשחק הרביעי מול דנמרק ישראל ניצחה 9:7. במשחק האחרון מול פורטוגל ניצחה ישראל 8:5. טבלת בית B באליפות אירופה 2004 דרג ב'
את שלב הבתים ישראל סיימה במקום החמישי, ועברה למשחקים על מקומות 7-12: במשחק הראשון מול בלגיה ישראל הפסידה 10:5. במשחק השני האחרון מול דנמרק ישראל ניצחה 11:7 וסיימה את האליפות במקום ה10.
מוקדמות אליפות אירופה 2007 דרג ב'
במסגרת מוקדמות אליפות אירופה 2007 דרג ב', שהתקיימו ב18-19 במרץ 2007, במכון וינגייט, נתניה, נבחרת ישראל תחת המאמן ערן עמור הוגרלה מול בולגריה ופורטוגל. במשחק מול פורטוגל ניצחה ישראל 8-5. במשחק מול בולגריה ניצחה ישראל 21-9. ישראל סיימה במקום הראשון בבית ועלתה לאליפות אירופה דרג ב'.
אליפות אירופה 2007 דרג ב'
במסגרת אליפות אירופה 2007 דרג ב' שהתקיימה במנצ'סטר, בריטניה ב־8-15 ביולי 2007, ישראל הוגרלה בבית המוקדם מול צרפת, בריטניה, פולין, אוקראינה ואירלנד. במשחק הראשון מול בריטניה הפסידה ישראל 20:9,המשחק השני מול פולין הסתיים בשיויון 6:6. במשחק השלישי מול אוקראינה הפסידה ישראל 15:6, במשחק הרביעי מול אירלנד ישראל ניצחה 15:9. במשחק האחרון מול צרפת הפסידה ישראל 24:3. טבלת בית B באליפות אירופה 2007 דרג ב'
את שלב הבתים ישראל סיימה במקום החמישי, ועברה למשחקים על מקומות 7-12: במשחק הראשון מול בלגיה ישראל ניצחה 10:9.במשחק השני מול טורקיה ישראל הפסידה 12:10. במשחק השלישי והאחרון על מקומות 9-10 ישראל הפסידה למלטה 11:7 וסיימה את האליפות במקום ה10.
המכביה ה-18
במסגרת משחקי המכביה ה-18 שהתקיימו במכון וינגייט, נתניה, מה-12 ביולי ועד ה-22 ביולי 2009, ישראל שיחקה בבית המוקדם מול נבחרות ארצות הברית, ברזיל, מקסיקו וקנדה.
במשחק מול מקסיקו ניצחה ישראל 4-24, במשחק מול קנדה ניצחה ישראל 9-12, במשחק מול ארצות הברית הפסידה ישראל 8-6, ובמשחק מול ברזיל ניצחה ישראל 2-19.
ישראל סיימה את הבית המוקדם במקום השני, ועלתה למשחק הגמר מול ארצות הברית שסיימה ראשונה את הבית המוקדם. בגמר עצמו ישראל ניצחה 8-10 וזכתה במדליית זהב במשחקי המכביה ה-18.
מוקדמות אליפות אירופה 2012
במסגרת מוקדמות אליפות אירופה 2012 שהתקיימו ב 2010-2011, ישראל הוגרלה מול רומניה, סלובקיה, ואוקראינה. במשחקים מול רומניה הפסידה ישראל במשחק ביתי לרומניה 14:4,במשחק הגומלין הפסידה 18:5. במשחקים מול אוקראינה הפסידה ישראל לאוקראינה בחוץ 8:0, במשחק הגומלין הפסידה 13:6. במשחקים מול סלובקיה הפסידה ישראל לסלובקיה בבית 18:6, במשחק הגומלין הפסידה 21:3. טבלת בית F במוקדמות אליפות אירופה 2012
מוקדמות אליפות אירופה 2014
פורמט מוקדמות אליפות אירופה 2014, היה שלושה טורנירים שונים, שבכל טורניר אתה מדורג עפ״י המיקום שלך בטורניר הקודם (מלבד דירוג הטורניר הראשון שנקבע עפ״י ההישגים בטורניר המוקדמות הקודם).
במסגרת הטורניר הראשון מבין שלושה, שהתקיים באודנסה, דנמרק ב־4–7 באפריל 2013,הוגרלה ישראל מול רוסיה, בולגריה, מלטה, דנמרק ופורטוגל. במשחק הראשון מול בולגריה ניצחה ישראל 17:6. במשחק השני, מול פורטוגל הפסידה ישראל 9:6. במשחק השלישי מול רוסיה הפסידה ישראל 23:5. במשחק הרביעי מול דנמרק המארחת, ישראל ניצחה 13:6. המשחק האחרון מול מלטה הסתיים בשיויון 6:6.
טבלת בית C במוקדמות אליפות אירופה 2014
במסגרת הטורניר השני מבין שלושה, שהתקיים בגזירה, מלטה ב־11-14 ביולי 2013,הוגרלה ישראל מול גאורגיה, מלטה, אוקראינה ובלארוס. במשחק הראשון מול גאורגיה הפסידה ישראל 8-13. במשחק השני מול מלטה המארחת הפסידה ישראל 11-4. במשחק השלישי מול בלארוס ניצחה ישראל 3-16. במשחק הרביעי אוקראינה הפסידה ישראל 9-7. . בטבלה פנימית בין ישראל, מלטה ובלארוס כל קבוצה הייתה עם ניצחון אחד, והפסד אחד, אך בשל יחס שערים נייטרלי של מלטה לעומת 1- של ישראל, מלטה סיימה במקום השלישי מה שהקנה לה דירוג גבוה יותר לטורניר השלישי.
טבלת בית D במוקדמות אליפות אירופה 2014
מוקדמות אליפות אירופה 2018
פורמט מוקדמות אליפות אירופה 2018 היה כי כל הקבוצות שהשתתפו באליפות הקודמת ב-2016, אינן לוקחות חלק בטורניר המוקדמות, אלא כל קבוצה פוגשת לשלב פלייאוף,משחק בית וחוץ יריבה מהמוקדמות עפ״י דירוגה. ככל שקבוצה סיימה במוקדמות במיקום גבוה יותר, היא קיבלה יריבה שסיימה נמוך יותר באליפות אירופה, ולהפך. ישראל תחת המאמן הסרבי מילוש ברדיץ׳ הוגרלה לבית B יחד עם פולין(מארחת), בלארוס ושווייץ. במשחק הראשון ניצחה ישראל את פולין המארחת 7-8. במשחק השני הפסידה ישראל 9-4 לבלארוס. במשחק השלישי ניצחה ישראל את שווייץ 3-10.
טבלת בית B במוקדמות אליפות אירופה 2018
פלייאוף מוקדמות אליפות אירופה 2018
לאחר שישראל סיימה את טורניר המוקדמות במקום השני, היא קיבלה את נבחרתגאורגיה, אשר סיימה את אליפות אירופה 2016, במקום ה14. במשחק הראשון בטביליסי, הפסידה ישראל 12-1. במשחק השני במכון ווינגייט, נתניה הפסידה ישראל 11-10, ולא עלתה לאליפות אירופה 2018 בברצלונה.
מוקדמות אליפות אירופה 2022
לאחר היעדרות מקמפיין מוקדמות אליפות אירופה 2020, בשל בעיות תקציביות, מונה בספטמבר 2020 שחקן נבחרת ישראל לשעבר ומאמן הפועל גוש זבולון טל גרודמן למאמן נבחרת ישראל במטרה להצעיד את הנבחרת בטורניר מוקדמות אליפות אירופה 2022. אחת המטרות הייתה בניית דור חדש של שחקנים, ומרבית הסגל שזומן היה חיילים במעמד ספורטאי מצטיין בשילוב מספר שחקנים בעלי ניסיון בינלאומי. הנבחרת נערכה לטורניר המוקדמות כשנה וחצי, שכללו מחנות אימונים בסרביה וביוון. באוקטובר 2021, נקבע כי ישראל תארח את טורניר המוקדמות שיערך בפברואר 2022. ישראל הוגרלה מול טורקיה והולנד שהגיעו כמדורגות 1 ו2 למוקדמות, לאחר שהשתתפו באליפות אירופה 2020 וסיימו במקומות 12 ו15 בהתאמה, ואת אוקראינה בדרג 3. ישראל, שלא השתתפה בקמפיין 2020, הגיעה כמדורגת במקום ה4 והאחרון.
במשחק הראשון בטורניר, הפסידה ישראל 10-4 להולנד. במשחק השני בטורניר, מול בריכת מכון ווינגייט מלאה, ישראל ניצחה 6-7 את אוקראינה.
בשל העובדה שטורקיה ואוקראינה סיימו ב7-7 במשחק ביניהן, ישראל הייתה צריכה תיקו ומעלה על מנת לעשות היסטוריה ולעלות לראשונה לאליפות אירופה. במשחק האחרון בטורניר, ישראל ניצחה את טורקיה 7-9, ולראשונה בהיסטוריה עלתה לאליפות אירופה בכדורמים.
טבלת בית B במוקדמות אליפות אירופה 2022
ספליט 2022, אליפות אירופה
לאחר העפלת הנבחרת לראשונה בתולדותיה לאליפות אירופה, הוגרלה ישראל לבית D יחד עם האלופה האולימפית סרביה, אלופת אירופה הונגריה וסלובניה. במשחק הראשון הפסידה ישראל לסרביה 18-3. במשחק השני השיגה ישראל את ניצחונה הראשון אי פעם באליפות אירופה, 5-9 על סלובניה. במשחק השלישי הפסידה ישראל 23-4 להונגריה.
טבלת בית D באליפות אירופה 2022
ויקטוריה קלארק
ויקטוריה קלארק (באנגלית: Victoria Clark; נולדה ב-10 באוקטובר 1959) היא שחקנית, זמרת ובמאית אמריקאית זוכת פרס טוני.
ביוגרפיה
קלארק נולדה וגדלה בדאלאס, טקסס. היא למדה פסנתר בילדותה. מאוחר יותר היא סיימה את לימודיה באוניברסיטת ייל ב-1982, שם השתתפה במספר הפקות של גילברט וסאליבן וביימה הפקה של "Ruddigore" עבור "אגודת ייל לגילברט וסאליבן".
מלבד עבודתה בתיאטרון, קלארק הופיעה בסרטים, דיבבה סרטי אנימציה ושיחקה בפרקי טלוויזיה שונים. היא השתתפה בכמה אלבומי מחזמר והוציאה אלבום סולו משלה, "Fifteen Seconds of Grace", ב-2008.
בחייה האישיים, קלארק נישאה לתומס ריידי ב-2015 ויש לה בן בשם טי. אל. מנישואים קודמים.
קלארק גילמה את קימברלי אקימבו בהפקת המחזמר "קימברלי אקימבו" באוף ברודוויי. מאוחר יותר ההפקה עשתה את הופעת הבכורה שלה בברודוויי ב-2022, מה שהביא לזכייה השנייה של קלארק בפרס הטוני.
פפה (כדורגלן פורטוגלי)
קפלר לבראן לימה פריירה (בפורטוגזית: Képler Laveran Lima Ferreira; נולד ב-26 בפברואר 1983 במסייאו, ברזיל), הידוע בשם פפה, הוא כדורגלן ברזילאי-פורטוגלי המשחק בעמדת הבלם בפורטו ובנבחרת פורטוגל.
קריירת מועדונים
פפה נולד בשם קלפר לבראן במסייאו, אלגואס,ברזיל. אביו קרא לו כך על שם המדענים יוהאנס קפלר ושארל לואי אלפונס לבראן. הוא החל לשחק כדורגל במועדון הספורט המקומי "קורינתיאנס אלגואנס". בגיל 18, עזב פפה את הקבוצה וחתם בקבוצת המשנה של מאריטימו מליגת העל הפורטוגלית. לאחר עונה אחת בה שותף ב-10 משחקים בלבד, קודם פפה לקבוצה הראשונה לעונת. בסיום עונה זו, תחת המאמן החדש אנטולי בישובץ, שיחק פפה במספר עמדות, כגון קשר הגנתי והתקפי ותמך בהתקפה של קבוצתו. בפגרת הקיץ שלאחר עונה זו, הורשה פפה להתאמן בספורטינג ליסבון למשך שבועיים. בניסיון להעבירו לספורטינג נתקלו שתי הקבוצות בבעיות ולכן הוא שב למאריטימו לעונה נוספת.
בקיץ 2004 הועבר פפה לאלופת אירופה פורטו תמורת מיליון אירו ושלושה שחקנים נוספים: טונל, אבראלדו ואנטוניילטון פריירה. עם פורטו זכה פפה במספר תארים, ביניהם הגביע הביניבשתי (2004) ושתי אליפויות פורטוגל (2006, 2007) ובנוסף על כך כבש שמונה שערים ב-88 הופעות במדיה בכל המסגרות.
ב-16 ביולי 2007, נקנה פפה על יד אלופת ספרד ריאל מדריד תמורת 30 מיליון אירו והוחתם על חוזה לחמש שנים. ב-8 בנובמבר, נקלע לריב עם חברו לקבוצה חאבייר בלבואה, פפה לא נכלל בסגלה של ריאל במשחקה הבא. הוא סיים את עונתו הראשונה בריאל ללא שערים, אך עם זכייה באליפות הליגה.
ב-21 באפריל 2009, לקראת סיום משחקה של קבוצתו, ריאל מדריד, מול חטאפה, חבייר קסקרו, שחקן חטאפה, נפל ברחבת ה-16 של ריאל מדריד בתום מאבק על הכדור עם פפה. בזמן שקסקרו היה שרוע על כר הדשא, בעט בו פפה פעמיים בכוונה תחילה, והורחק מיידית מהמשחק. בנוסף, ספג עונש השעיה לעשרה משחקים, שגרמו לו להחסיר את כל משחקיה של ריאל עד לסיום העונה ואת ארבעת משחקיה הראשונים בעונת. הוא חזר לשחק ב-26 בספטמבר 2009, במשחק נגד טנריפה וכבר בשבוע שלאחר מכן כבש את שערו הראשון במדי ריאל בהפסד הקבוצה 2:1 לסביליה. בתאריך 27 באפריל 2011 פפה שיחק במשחק הקלאסיקו נגד ברצלונה והורחק בדקה ה-60 בעקבות פגיעה במגן ברצלונה דני אלבס, מה שהביא להפסד הקבוצה 2:0 לברצלונה. ב-25 באוקטובר 2014 כבש פפה שער בקלאסיקו נגד ברצלונה, וסייע לקבוצתו לנצח בתוצאה 3:1.
ב-4 ביולי 2017 חתם פפה בבשיקטש. ב-17 בדצמבר 2018 פפה התיר את חוזהו בבשיקטאש בהסכמה הדדית בין המועדון לשחקן, לאור הקשיים הכלכליים שהמועדון נמצא בהם.
נבחרות לאומית
פפה מעולם לא ייצג את מולדתו ברזיל באף אחת מנבחרות הנוער. הוא קיבל את אזרחותו הפורטוגלית באוגוסט 2007 וכבר ב-30 באוגוסט זומן לסגל נבחרת פורטוגל למשחק נגד במסגרת מוקדמות יורו 2008. אולם פציעה באחד מאימוני קבוצתו דחו את הופעת הבכורה שלו בנבחרת, שהתקיימה בסופו של דבר ארבעה חודשים לאחר מכן, במשחקה האחרון של פורטוגל במוקדמות נגד ב-21 בנובמבר.
בטורניר הגמר, שותף פפה בכל משחקיה של פורטוגל ואף כבש את שערו הראשון בנבחרת, בניצחון על 0:2 ב-7 ביוני 2008. ביורו 2012 פפה פתח את משחקו הראשון בטורניר נגד דנמרק בניצחון 3:2.
פפה זומן לסגל הנבחרת ביורו 2016, שם נבחר לשחקן המצטיין במשחק הגמר ועזר לנבחרתו לזכות בתואר הראשון בתולדותיה.
ב-10 בספטמבר 2018 פפה ערך את הופעת ה100 שלו בנבחרת. בניצחון קבוצתו על איטליה במסגרת ליגת האומות של אופ"א.
נכלל בסגל נבחרת פורטוגל לטורניר מונדיאל 2022.
פפה נשוי לאנה סופיה מורירה. לזוג שתי בנות.
רות אנדריאס-פרידריך
רות אנדריאס-פרידריך (בגרמנית: Ruth Andreas-Friedrich; 1901, ברלין – 1977, מינכן), הייתה סופרת, עיתונאית, מתנגדת הנאצים וחסידת אומות העולם מגרמניה.
לפני עליית הנאצים לשלטון בגרמניה
בצעירותה הייתה אנדריאס חברת הוואנדרפוגל. היא למדה עבודה סוציאלית ולפרנסתה מכרה בחנות ספרים. בשנות העשרים ואילך פרסמה טורי ביקורת ופיליטונים במספר עיתונים גרמניים. בשנת 1924 נישאה לאוטו פרידריך, לימים ראש הקונפדרציה של איגודי הפועלים הגרמניים. לאחר שנה נולדה בתה קארין. בשנת 1930 התגרשה. בשנות השלושים חייתה עם המנצח לאו בורכארד.
בתקופת השלטון הנאצי בגרמניה
עם עליית הנאצים לשלטון ייסדו אנדריאס-פרידריך ובורכארד קבוצת מתנגדים לשלטון הנאצי בשם "הדוד אמיל" (Onkel Emil), קבוצה הומניטרית לא פוליטית. חברי הקבוצה סיפקו לאנשים שנמנו על נרדפי הנאצים מזון ומסמכי זהות מזויפים, בחלקם זוהו הנרדפים כבני הגזע הארי על מנת למנוע את רדיפתם. רות אנדריאס-פרידריך ציטטה בספרה אחד מהאנשים שקיבלו תעודות כאלה. האיש חי בברלין בזהות בדויה, היה נגן בתזמורת וסיפר לה על אירוע שקרה לו ביולי 1944:
בספרה על פעילות ההצלה כתבה אנדריאס-פרידריך: "אנו שקועים בעבודה קדחתנית. מחליפים תלושי מזון, מתכננים זיופי תעודות, בוחנים אפשרויות מגורים, מחפשים מקומות לנזקקים."
חברי הקבוצה הפיצו עלונים וקיימו צעדות בהן הצהירו על האג'נדה שלהם והביעו התנגדות לנאציזם. גם בתה בת העשרה של רות אנדריאס-פרידריך, קארין, הייתה פעילה בקבוצה.
לאחר המלחמה
בשנת 1948 עברה אנדריאס-פרידריך למינכן. שם נישאה למנהל אוניברסיטת מינכן, ולטר זייץ (Walter Seitz), שהשתייך גם הוא למחתרת "הדוד אמיל". היא כתבה מספר ספרים על קורותיה בשנות המלחמה ובשנים שלאחר המלחמה וכן ספרי ביקורת. יומנה מתקופת מלחמת העולם השנייה ראה אור במספר שפות.
בשנת 1977 התאבדה.
הכרה
בשנת 2002 הכיר יד ושם באנדריאס-פרידריך כחסידת אומות העולם.
בשנת 2004 הכיר יד ושם בבתה, של רות אנדריאס-פרידריך, קארין, כחסידת אומות העולם.
מספר לוחיות זיכרון מוצבות להנצחתה במספר אזורים בברלין: באחד מרובעי המגורים, רובע סטגליץ (Steglitz), ברחוב היננשטייג Hünensteig) 6); וכן ליד הגן הבוטני של ברלין, ליד האוניברסיטה החופשית של ברלין.
אנדריי ורונצביץ'
אנדריי קונסטנטינוביץ' וורונצביץ' (ברוסית: Андрей Константинович Воронцевич; נולד ב-17 ביולי 1987 באומסק, ברית המועצות) הוא כדורסלן רוסי המשחק בעמדת הפאוור פורוורד. גובהו 2.07 מטרים.
תחילת הקריירה
בצעירותו, שיחק בקבוצת הנוער של לוקומוטיב נובוסיבירסק. ב-2005 הוא הועלה לקבוצה הבוגרת ולאחר עונה אחת בה קלע 5.2 נקודות, הוריד 3.7 ריבאונדים וחסם 3.5 פעמים בממוצע למשחק הועבר לאלופת היורוליג צסק"א מוסקבה, בה שיחק במשך 14 שנה.
צסק"א מוסקבה
במדי צסק"א שיחק 696 משחקים, 274 מהם ביורוליג בהן ביצע 2,416 חטיפות כדור. עם צסק"א זכה 3 פעמים באליפות היורוליג, הוכתר ל-MVP של גמר הליגה המאוחדת של VTB (2015]) ומצטיין הליגה בעונת 2015.
מריו אלי
מריו אנטואן אלי (באנגלית: Mario Antoine Elie; נולד ב-26 בנובמבר 1963) הוא כדורסלן עבר ומאמן כדורסל אמריקאי ששיחק בליגת ה-NBA. אלי גדל בניו יורק, שיחק כדורסל מכללות בקולג' האמריקאי הבינלאומי. בשנת 1985 נבחר על ידי מילווקי באקס בבחירה ה-160 בדראפט ה-NBA.
אלי החל את קריירת הכדורסל שלו ב-1986 בליגת העל האירית בכדורסל, ומאוחר יותר שיחק בפורטוגל, בארגנטינה, ב-CBA, ב-USBL ובליגת הכדורסל העולמית. אלי הראשונה שיחק ב-NBA ב-1990, בפילדלפיה 76', והמשיך לשחק עבור גולדן סטייט ווריורס, פורטלנד טרייל בלייזרס, יוסטון רוקטס, סן אנטוניו ספרס ופיניקס סאנס לפני שפרש מה-NBA ב-2001. אלי זכה בשלוש אליפויות NBA: ב-1994 וב-1995 עם הרוקטס, ואחת נוספת ב-1999 עם הספרס.
אלי החל את קריירת האימון שלו ב-2003 כעוזר מאמן בספרס, ולאחר מכן החזיק תפקידים דומים בדאלאס מאבריקס, בסקרמנטו קינגס, בניו ג'רזי/ברוקלין נטס ובאורלנדו מג'יק.
ראשית חייו
אלי, שמוצא משפחתו בהאיטי, גדל בעיר ניו יורק. הוא נקרא בשם "מריו" על שמה של זמר האופרה מריו לנצה. אביו מת אחרי שאלי סיים את לימודיו בקולג'. היה לו אח בשם קלארק, שחקן כדורסל חובבן שמת בתאונת דרכים באוקטובר 2009. יש לו גם אחות בשם ננסי.
בשנות התיכון שלו למד ושיחק בבית הספר שבו למד גם כוכב ה-NBA לעתיד כריס מאלין. אלי שיחק כדורסל רחוב ב"סנטרל פארק" ובמקומות אחרים בעיר ניו יורק במהלך שנות ה-80. הכינוי שלו במגרשי המשחקים המאולתרים של ניו יורק היה "הג'דיי".
אלי שיחק כדורסל מכללות בקולג' האמריקאי הבינלאומי בספרינגפילד שבמסצ'וסטס. מריו אלי הוביל את המכללה לרבע הגמר הראשון של קבוצה מהליגה שלהם בטורניר אליפות החטיבה השנייה של ה-NCAA, אך לא משך את עינם של סקאוטים ב-NBA. הוא נבחר בבחירה ה-160 הכללית (מתוך 162 סך הכל) בדראפט 1985 על ידי מילווקי באקס. עם זאת, הוא נופה מסגל הקבוצה פחות מחודשיים לאחר מכן. הוא היה גם בסגל טרום-העונה של לוס אנג'לס לייקרס לעונת 1990/1991, אבל שוחרר מעט לפני שהעונה התחילה.
קריירת ה-NBA
אלי זכה בשתי אליפויות NBA עם הרוקטס, הראשון ב-1994 ושוב בשנת 1995. במהלך תקופה זו, אלי כונה "סופר מריו" (Super Mario) ו"כלב רחוב" (Junkyard Dog). שיא הקריירה של אלי הגיע כאשר קלע שלשת קלאץ' במשחק 7 של חצי גמר המערב ב-1995 נגד פיניקס סאנס שהעלתה את הרוקטס להובלה, 113-110 עם 7.1 שניות לסיום המשחק. הזריקה נקראת "נשיקת מוות" על ידי אוהדי הרוקטס, משום שאלי הפנה מחוות נשיקה מתגרה כלפי ספסל הסאנס זמן קצר לאחר שקלע את השלשה. אלי היה שחקן משנה בעל תפקיד מרכזי, ועלה מהספסל, במהלך העונה הסדירה והפלייאוף, אך הפך לשחקן פותח בגמר ה-NBA של 1995. מהלך זה השתלם לרוקטס: אלי קלע בממוצע 16.3 נקודות למשחק בגמר — כמעט כפול מממוצעיו לאורך העונה הסדירה — כשהוא קולע ב-64% מהשדה. כמו כן קלע 8 מתוך 14 ניסיונותיו (57.1%) מקו השלוש, מתוכם 7 מתוך 10 ניסיונות במשחקים 3 ו-4.
אלי שיחק עבור הרוקטס גם בעונת 1997/1998, ולאחר מכן חתם בסן אנטוניו ספרס. הוא זכה באליפות NBA שלישית עם הספרס ב-1999. אחרי ששיחק שתי עונות עבור סן אנטוניו, עבר בעונת 2000/2001 לפיניקס סאנס, ולאחר מכן פרש ממשחק פעיל. אלי סיים את הקריירה שלו עם 6,265 נקודות ב-732 משחקים ב-NBA.
ב-2007 נבחר אלי לחבר בהיכל התהילה של הכדורסל בניו יורק.
קריירת האימון
ב-28 בספטמבר 2007 היה לעוזר המאמן של דאלאס מאבריקס. הוא שימש בתפקיד עבור המאבריקס במשך עונה אחת.
ב-22 ביוני 2009, שכר פול וסטפאל את אלי כעוזר מאמן בסקרמנטו קינגס.
ב-8 בדצמבר 2011 נוסף אלי לצוות האימון של חברו לקבוצה לשעבר, אייברי ג'ונסון, בניו ג'רזי נטס.
ב-26 ביוני 2015 היה לעוזר המאמן באורלנדו מג'יק.
חייו האישיים
אלי נישא לג'ינה גסטון, עיתונאית, בזמן ששיחק בפיניקס סאנס. לו ולאשתו שני בנים ובת אחת.
עזרא גולדין
עזרא גולדין (בכתיב יידי: גאָלדין; לונה, 1868 ה'תרכ"ח – ריגה, 2 במאי 1915, ה'תרע"ה) היה סופר ומשורר עברי.
נולד בעיר לונה שבמחוז הורדנה, בלארוס ליצחק. עד גיל עשר למד בעירו, ולאחר מכן נסע לוולקוביסק ללמוד אצל הרב אברהם פסח סג"ל. רב העיר אברהם שמואל דיסקין מחבר הספר "לבני בנימין" בחנו, והתרשם ממנו לטובה. כשהיה בן 12 עבר לביאליסטוק כדי ללמוד אצל צבי הירש שור, מחבר הספר "צבי וחמיד", שם שהה שנה. בשנת 1886 עבר לעיר ורשה, שם גרה אחותו, ושנה לאחר מכן כתב את ספר שיריו "שירי נוער". בספר שירים מקוריים, וכן שירים מתורגמים מרוסית, ונושאיו ציוניים. גולדין הושפע משירת רוסיה. בוורשה למד פולנית וגרמנית. במהרה עבר לכתוב ספרות פרוזה, וכתב סיפורים ביידיש ובעברית בעיתונות התקופה. ב-1893 עבר לעיר לודז', ועד סוף אותו עשור חיבר בה את עיקר יצירתו הסיפורית. בראשית המאה העשרים הפסיק לכתוב ספרות והחל לעבוד בטקסטיל. כמו כן נשא באותה תקופה נאומים באסיפות וכתב פילטונים לעיתון מלודז'. עם פרוץ מלחמת העולם הראשונה, לפני הכיבוש הגרמני, ברח מלודז', ולאחר זמן התיישב בריגה, שם נפטר כעבור שנה.
סיפוריו שראו אור כספרים הם: "שכול ואלמון" (1893), "אם ובת" (1893), "למקום תורה" (1894), "קרח מכאן ומכאן" (1896) ו"דמון יהודי" (1900). ב-1896 ערך קובץ ספרותי בשם "הזמן" (ווארשא תרנ"ו), בהשתתפותם של סופרי הדור, בהם ביאליק, טשרניחובסקי וי"ל פרץ.
גזע המוח
גזע המוח (TA: Truncus encephali) נמצא בכל המינים של בעלי החוליות. זהו חלקו התחתון של המוח, שמהווה המשך ישיר של חוט השדרה. הוא מכיל מספר מבנים אשר מווסתים יחדיו את מצבו הפנימי של הגוף.
גזע המוח מורכב משלושה חלקים שהם: המוח המוארך, הפונס והמוח האמצעי. לעיתים מחשיבים גם את מוח הביניים לחלק מגזע המוח.
חשיבות ותפקיד
גרעינים בגזע המוח שולטים על תפקודים פיזיולוגיים בסיסיים של הגוף, כמו:
כחוליה מקשרת בין המוח לחוט השדרה, עוברות דרך גזע המוח מספר מסילות עצביות חשובות המשמשות את המערכת המוטורית ומערכת המגע.
כמו כן, גזע המוח הוא נקודת המוצא של מרבית עצבי הגולגולת, שמקשרים את המוח לשרירים וקולטני חישה באזור הראש.
תאי העצב של המוליכים העצביים דופמין ונוראדרנלין בגזע המוח, משנים את קצב הדחפים העצביים שלהם, בהתאם למצב העוררות ובהתאם לאירועים רלוונטיים בסביבה.
סיבים של המערכת המוטורית
המסלול הקורטיקו-ספינלי, שהוא המסלול העצבי העיקרי של המערכת המוטורית, יורד דרך חלקו הקדמי של גזע המוח בדרכו מהאזורים המוטוריים בקליפת המוח לעבר הקרן הגחונית של חוט השדרה. הוא משמש לשליטה על תנועות רצוניות של הגפיים. מסלול זה נקרא גם המסילה הפירדמידלית, מפני שהוא עובר דרך מבנים במוח המוארך שקרויים 'פירדמידות'.
סיבים של מערכת החישה
מערכת החישה אחראית על שני מסלולים עיקריים - סיבים ספינו-תלמיים אשר מעורבים בהולכה של תחושת כאב וטמפרטורה מהגוף אל המוח, וסיבים אחוריים או סיבים פרופריוצפטיביים אשר אחראיים על העברת תחושת מנח וויברציות של הגוף ביחס לסביבה.
מיקום עצבים קרניאליים בגזע המוח
עצב מס. I (עצב ההרחה) לא מגיע כלל לגזע המוח, אלא עובר ישירות לאונה הטמפורלית.
עצב מס. II (העצב האופטי, עצב הראייה) איננו עובר דרך גזע המוח.
עצב מס. III אשר אחראי בין היתר על העלאת העפעף, עצבוב האישון (אחראי על צמצום האישון) ועצבוב חלק משרירי גלגלי העיניים, עובר ב- midbrain. על כן, שיתוק העצב השלישי באזור זה תביא לתמונה קלינית של צניחת עפעף, סטיית מבט הצידה ולמטה, והרחבת אישונים.
עצב V (העצב הטריגמינלי) אחראי על העברת תחושה סנסורית בפנים, ועצבוב (מוטורי) של שרירי הלעיסה, בין היתר. מיקום הגרעין המוטורי של עצב זה הוא בפונס, מיקום הגרעין הסנסורי הוא מאזור הפונס ועד חוט השדרה הצווארי. כאשר יש נזק סנסורי מרכזי בגזע המוח בעצב זה, הפגיעה תהיה בצורת "קליפת בצל"- כלומר נזק בכל אחד מהענפים של עצב זה- אופטלמי, מקסילרי ומנדיבולרי. נזק מרכזי כאמור יתבטא בצד הנגדי של אזור הפגיעה (קונטרה-לטרלי).
עצב VI אחראי על הזזת גלגל העין הצידה (לטרלית), וגרעין עצב זה נמצא בפונס.
עצב VII אחראי על עצבוב שרירי הפנים (שרירי ההבעה). גרעין עצב זה נמצא בפונס.
עצב VIII הוא בעל שני מרכיבים- שמיעה ושיווי משקל. שני מרכיבים אלו נמצאים באזור הגבול שבין הפונס למדולה, כאשר החלק האחראי על השמיעה נמצא גבוה יותר (בפונס) והחלק האחראי על שיווי המשקל הוא יותר באזור המדולה.
עצב IX מעצבב את החיך הרך, ומיקום גרעין עצב זה הוא במדולה.
עצב X (העצב התועה) נותן עצבוב לחיך הרך ולאיברים אוטונומיים שונים בגוף. גרעין עצב זה קיים במדולה.
עצב XI מעצבב שרירי צוואר מסוימים. עצב זה יוצא מחוט השדרה ועובר ליד המדולה, כאשר מעט סיבים ממנו עוברים במדולה, אולם אין מדובר בכמות משמעותית של סיבים. על כן, פגיעה במדולה לא תביא לפגיעה משמעותית בתפקוד עצב זה.
עצב XII מעצבב את הלשון, וגרעין עצב זה נמצא במדולה.
אספקת הדם לגזע המוח
אספקת הדם לגזע המוח היא מהמערכת הוורטברו-בזילרית. העורקים הוורטברליים הם עורקים המספקים דם לעמוד השדרה, ומוצאם מעורק ה- subclavian. לאחר שהם עולים מחוט השדרה, דרך ה- foramen magnum בבסיס הגולגולת, הם נפגשים ליצירת עורק הנקרא העורק הבזילרי. האיחוד של שני עורקים וורטברליים אלו לעורק בזילרי אחד נעשה באזור הפונס. מהעורק הבזילרי יוצאים ענפים המספקים את גזע המוח-
תסמונות שונות כתוצאה מאוטם בגזע המוח
אוטם באחד מהעורקים המספקים דם לגזע המוח יביא לתסמונות קליניות שונות. באופן כללי, אוטם יכול להיות באזור מרכז גזע המוח, או בצידי גזע המוח. פגיעה במרכז גזע המוח תביא לתמונה קלינית שתכלול פגיעה בתנועות עיניים ובלשון. זאת מאחר שגרעיני עצבים 3,4,6 ו- 12 נמצאים במרכז גזע המוח, בעוד שרוב הגרעינים הקרניאליים האחרים נמצאים בצידי גזע המוח. פגיעה בצידי גזע המוח תביא לתמונות קליניות אחרות. להלן מספר דוגמאות לתסמונות של פגיעות בגזע המוח, אשר מביאות לקליניקה ספציפית של תלונות:
לוקה טוני
לוקה טוני (באיטלקית: Luca Toni; נולד ב-26 במאי 1977) הוא כדורגלן עבר איטלקי ששיחק בעמדת החלוץ במספר קבוצות בסרייה א' ובבונדסליגה.
קריירה
טוני החל את הקריירה המקצועית שלו בקבוצת הכדורגל מודנה מהליגה האיטלקית השלישית בעונת 1994/1995. בעונה זו הבקיע שני שערים בשבעת המשחקים בהם שיחק. בעונתו הבאה במודנה הוא כבש חמישה שערים ב-25 הופעות, והקבוצה נאבקה על העלייה לליגה השנייה.
בקבוצת לציאלה מהליגה השלישית הבקיע טוני 15 שערים, ובכך עורר עניין בקבוצת טרוויזו. טוני עבר לטרוויזיו מהסרייה ב' בעונת 1999/2000, והבקיע 15 שערים ב-35 משחקים. הצלחתו סללה את דרכו להחתמתו בקבוצת הכדורגל ויצ'נצה מהסרייה א', ולאחר מכן בקבוצת הכדורגל ברשה, שם שיחק למשך שתי עונות יחד עם רוברטו באג'ו.
בזכות יכולתו המרשימה בפאלרמו, טוני זכה להופעה ראשונה בנבחרת הלאומית, וביולי 2005 חתם טוני בפיורנטינה תמורת 10 מיליון אירו. ב-7 בספטמבר 2005 הפך לשחקן פיורנטינה הראשון אשר הבקיע שלושער במשחק של הנבחרת האיטלקית, במוקדמות מונדיאל 2006.
בעונת 2005/2006 כבש לוקה טוני 31 שערים, שהקנו לו את תואר מלך השערים באירופה כולה - נעל הזהב האירופית. בכך היה טוני לשחקן הראשון מאז שנת 1958 שכבש מעל 30 שערים בעונה אחת בסרייה א'.
בשנת 2007 עזב טוני את פיורנטינה לבאיירן מינכן הגרמנית תמורת 11 מיליון אירו. במינכן שימש טוני כחלוץ העיקרי של הקבוצה, ועזר לקבוצה לזכות באליפות הבונדסליגה ובגביע הגרמני, עם 24 שערים בליגה. ב-31 בדצמבר 2009, לאחר שהסתכסך עם לואי ואן חאל, מאמן באיירן מינכן, הושאל טוני לרומא עד סוף העונה. בעונת 2010/2011 עבר לגנואה, אך בחלון ההעברות בחודש ינואר 2011 עזב את הקבוצה וחתם על חוזה לעונה וחצי ביובנטוס. בשנת 2012 חתם טוני בקבוצת א-נאסר מליגת העל של איחוד האמירויות הערביות.
ביולי 2013 חתם בהלאס ורונה מהליגה האיטלקית.
ב-6 בדצמבר 2015 הודיע על פרישה בסיום העונה.
במשחקו האחרון בהלאס ורונה הבקיע טוני נגד יובנטוס שער בפנדל אשר העניק לקבוצתו ניצחון.
לורדנה דה אמיצ'יס
לורדנה דה אמיצ'יס (נולדה ב-1986) היא זמרת בלגית ממוצא איטלקי. מאז 2008 חברה בלהקת "פאביולה 2".
קורות חייה
בשנת 2014 זכה שירה "She's after my piano" בתואר "להיט הקיץ של רדיו2". בשנת 2022 הגיעה למקום השני בגרסה הפלמית ל"זמר במסכה", ששודרה בערוץ VTM, בתחפושת האבירה. באותה שנה חגגה עם בן-זוגה ועם עמיתה ללהקת "פאביולה 2" את ההופעה ה-1,000 שלהם יחד. ב-8 בנובמבר, במהלך תוכנית הרדיו "Kawtar & Keyaert" ב-MNM, נחשפו שמות שבעת המשתתפים בקדם הבלגי לאירוויזיון 2023, שיתקיים בליברפול שב. בין המתחרים נכללה דה אמיצ'יס. הם נבחרו על ידי צוות מיוחד המורכב ממומחים למוזיקה מטעם VRT בהתייעצות חברות התקליטים ומנהליהם. שירי המועמדים הוכרזו ב-15 בדצמבר יחד עם קטעים קצרים מהם באורך עשרים ושתיים שניות. ב-9 בינואר 2023 ביצעה את שני שיריה לתחרות, "Dream in Colours" ו-"You Lift Me Up", מול ששת המתמודדים האחרים, וזכתה מהם לביקורות ולמשובים שונים. לבסוף, בחרה את "You Lift Me Up", והמשיכה אתו לשלב הגמר. היא הגיעה למקום השישי עם 167 נקודות.
קלארק קנט (סמולוויל)
את הדמות גילם השחקן טום ולינג, ואת קלארק קנט הילד גילמו שלושה שחקנים ילדים בסצנות פלשבק: מלקולם אלברקונק, ג'קסון ווריס וברנדון פונסקה. לאורך עשר עונות הסדרה, טום ולינג היה מועמד פעמים רבות לפרסי בחירת הנוער בקטגוריית "השחקן הראשי הנבחר (טלוויזיה)" ולפרס סאטורן בקטגוריית "השחקן הראשי הטוב ביותר" על תפקידו בסדרה כקלארק קנט.
סיפור מקור
פרק הבכורה של הסדרה נפתח בפרולוג: פלשבק ל-1989, ליום שבו נחתה בעיירה סמולוויל החללית שקאל-אל הפעוט נשלח בתוכה לכדור הארץ. עם החללית הגיעה סופת מטאורים מקריפטון, כוכב הבית של קאל-אל שהתפוצץ, ומטאוריטים נחתו בעיירה וגרמו נזקים לחיים ולרכוש. קאל-אל יצא מהחללית שנחתה בשדה תירס, ומצא את מרתה וג'ונתן קנט (אותם מגלמים אנט אוטול וג'ון שניידר). עלילת הסדרה מתחילה כעבור 12 שנים: קאל-אל, שכיום נקרא קלארק קנט, הוא נער בכיתה ט', בנם המאומץ של הזוג קנט, השומע לראשונה מאביו המאמץ על מוצאו החוצני.
על כדור הארץ יש לו כוחות-על הודות לקרני השמש הצהובות והוא מנצל את כוחות-העל שלו להצלת חיים.
קלואי סאליבן
חברתו הטובה ביותר של קלארק, קלואי סאליבן (אותה מגלמת אליסון מאק), עברה מהעיר מטרופוליס לעיירה סמולוויל בגיל 13, החלה ללמוד בכיתתו של קלארק והשניים התיידדו. קלואי ניהלה את "הלפיד" (The Torch), עיתון בית הספר התיכון, שבו קלארק פרסם מדי פעם כתבות קטנות. קלארק וקלואי המשיכו לשמור על קשר קרוב גם לאחר שסיימו את לימודיהם. קלואי היא שותפתו ובת-סודו הנאמנה של קלארק.
לאנה לאנג
שכנתו של קלארק ואהבת נעוריו, לאנה לאנג (אותה מגלמת קריסטין קרוק), מנהלת איתו מערכת יחסים רומנטית, אך הקשר בין השניים בלתי יציב ובלתי רציף, בעיקר בשל חוסר נכונותו של קלארק לשתף את לאנה בסודו, ועם השנים וההיכרות – גם בשל ההבנה ההדדית שאינם מתאימים להיות זוג.
לקס לות'ר
בשנים שלמד בבית הספר התיכון בעיירה סמולוויל, היה קלארק מיודד עם לקס לות'ר (אותו מגלם מייקל רוזנבאום) שגר באחוזה בעיירה. החברות בין השניים נוצרה ביום שקלארק הציל את לקס מטביעה בנהר. גם הקשר הזה התערער בשל חוסר נכונותו של קלארק לשתף את לקס בסודו, ובשל מאמציו הנשנים של לקס לגלות את הסוד, שקוממו את קלארק.
פיט רוס
בן כיתתו של קלארק, פיט רוס (אותו מגלם סם ג'ונס השלישי), גדל עמו בעיירה סמולוויל והיה חברו מילדות. שיחק בנבחרת הפוטבול של התיכון בשנים שהזוג קנט אסר על קלארק להצטרף אליה. פיט מצא את החללית והיה לראשון ששמע מקלארק את סודו המלא.